মাজহারুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলায় জুয়া খেলাকে কেন্দ্র করে দুই গ্রুপের সংঘর্ষে আহত দুই। রোববার রাতে টেপাখড়িবাড়ী ইউনিয়নের তিস্তা নদীর পাড়ে ইউপি সদস্য বাবর আলীর লোকজন জুয়া খেলতে বসলে সেখানে গয়াবাড়ী ইউনিয়ন যুবলীগের সভাপতি রাসেল সরকারের লোকজন বাধা প্রদান করলে উভয় পক্ষের মাঝে ধাওয়া পাল্টা ধাওয়ার ঘটনা ঘটে। এ সময় রাসেল গ্রুপের শওকত এবং সেলিম নামের দুজনকে বাবর গ্রুপের লোকজন মারপিট করে আহত করে। উক্ত ঘটনার জের ধরে সোমবার সকালে ইউপি সদস্য বাবর গ্রুপ ও রাসেল গ্রুপের মাঝে শঠিবাড়ী বাজারে দফায় দফায় সংঘর্ষ বাধে। এ সময় রাসেল গ্রুপের মধ্য গয়াবাড়ী গ্রামের মৃত ওসমান গণির ছেলে আজিজার রহমান (৫৫) ও অপর গ্রুপের গয়াবাড়ী ৬নং ওয়ার্ডের ইউপি সদস্য বাবর আলী (৪০) আহত হয়। আহতদের ডিমলা হাসপাতালে ভর্তি করা হয়েছে। খবর পেয়ে ডিমলা থানা পুলিশের একটি দল ঘটনাস্থলে গিয়ে পরিস্থিতি নিয়ন্ত্রনে আনে। ঘটনার সত্যতা নিশ্চিত করে ডিমলা থানার ওসি (তদন্ত) সোহেল রানা বলেন,বর্তমানে পরিস্থিতি নিয়ন্ত্রনে রয়েছে।